

**SILLAMÄE LINNAVOLIKOGU**

**MÄÄRUS**

Sillamäe ... aprill 2019. a nr ...

**Projekti „Puuetega inimeste eluaseme füüsiline kohandamine“**

**toetuse andmise tingimused ja kord**

Määrus kehtestatakse „Kohaliku omavalitsuse korralduse seaduse“ § 22 lõike 1 punkti 5, „Sotsiaalhoolekande seaduse“ § 14 lõike 2 ja § 42 lõike 1 alusel ning kooskõlas Sotsiaalkaitseministri 26. veebruari 2018. a määruse nr 4 „Puuetega inimeste eluaseme füüsiline kohandamine“ § 24 lõike 1 punktiga 1.

1. **Reguleerimisala**

Määrusega kehtestatakse Sotsiaalkaitseministri 26. veebruari 2018. a määruse nr 4 „Puuetega inimeste eluaseme füüsiline kohandamine“ toetuse (edaspidi *toetus*) rakendamise tingimused ja kord Sillamäe linnas.

1. **Õigustatud isikud**

Toetust on õigus saada puudega isikul (edaspidi *taotleja* või *kohanduse saaja*):

1. kellel on puue „Puuetega inimeste sotsiaaltoetuste seaduse“ tähenduses;
2. kelle liikuvusega seotud toiminguid, köögi- või hügieenitoiminguid on võimalik parandada eluruumi kahandamisega;
3. kelle rahvastikuregistrijärgne ja tegelik elukoht on aastaringseks elamiseks ette nähtud eluruum Sillamäe linna haldusterritooriumil.
4. **Toetuse määramise üldpõhimõtted**
5. Toetust määratakse eluruumi või selle juurdepääsu kohandamiseks, mida taotleja kasutab alaliseks elamiseks ja mis on taotleja või temaga samas eluruumis elava perekonnaliikme omandis või kasutuses (edaspidi *eluruum*).
6. Toetust määratakse ehitustöödeks, mis vastavad õigusaktides sätestatud nõuetele ja soodustavad taotleja iseseisvat toimetulekut, leevendavad või kõrvaldavad puudest tingitud takistusi eluruumi kasutamisel (edaspidi *kohandamine*), sh:
7. eluruumis liikumise parandamiseks, sealhulgas eluruumi sissepääsu, hoone välisukse ja eluruumi vahelise käigutee, hoone ja selle territooriumile sissepääsu või piirde kohandamist;
8. hügieenitoimingute parandamiseks;
9. köögitoimingute parandamiseks.
10. Kohandamiseks ei loeta tehniliste abivahendite ostmise ja paigaldamise kulusid, kui tehniline abivahend on võimalik osta riigi abil „Sotsiaalhoolekande seaduse“ või selle alusel kehtestatud määruse alusel.
11. **Eluruumide kohandamise rahastamine**
12. Toetuse abikõlblikud kulud makstakse Sillamäe linnaeelarve vahenditest. Sillamäe linna omafinantseering on 15% abikõlblikest kuludest. Riik hüvitab Euroopa Regionaalarengu Fondist Sillamäe linnale 85% eluruumide kohandamise abikõlblikest kuludest.
13. Eluruumi kohandamise maksumuse tasumisel lähtutakse Sotsiaalkaitseministri 26. veebruari 2018. a määruse nr 4 „Puuetega inimeste eluaseme füüsiline kohandamine“ lisas nimetatud standardiseeritud ühikuhindadest, nende puudumise korral tegelikest ja põhjendatud kuludest.
14. Kohanduse saaja tasub tööde eest ise osas, mida ei kaeta riigi ega Sillamäe linnaeelarve vahenditest, või osas, milles tööde tegelik maksumus ületab standardiseeritud ühikuhinda.
15. **Toetuse taotlemine ja menetlemine**
16. Toetuse taotlemise võimalustest avaldab Sillamäe Linnavalitsuse (edaspidi *linnavalitsus*) sotsiaalhoolekande osakond (edaspidi *sotsiaalosakond*) linna veebilehel järgmise teabe:
17. taotluste esitamise tähtaeg, mis peab olema vähemalt 30 päeva;
18. kohanduste tegemise periood;
19. toetavate kohanduste arv kokku;
20. taotluste vastuvõtmise koht ja aeg;
21. taotluse kohustuslikud andmed.
22. Toetuse saamiseks esitatakse sotsiaalosakonnale kirjalik taotlus, milles märgitakse:
23. taotleja ees- ja perekonnanimi, isikukood ja kontaktandmed;
24. kohandatava eluruumi aadress ja kasutamise alus (leping, omand, kaasomand);
25. eluruumi kohandamise eesmärk (liikuvusega seotud toimingute, köögi- või hügieenitoimingute parandamine).
26. Taotlusega koos esitatakse järgmised dokumendid:
27. puude määramise otsus;
28. kohandamise hinnapakkumine;
29. eluruumi kasutamisleping, kui taotleja ei ole kohandatava eluruumi omanik;
30. eluruumi omaniku kirjalik nõusolek eluruumi kohandamiseks, kui taotleja ei ole kohandatava eluruumi omanik;
31. eluruumi kaasomaniku kirjalik nõusolek eluruumi kohandamiseks, kui taotleja ei ole kohandatava eluruumi ainuomanik;
32. korteriühistu nõusolek, kui eluruumi kohandamisega seonduvad tööd teostatakse väljaspool korteriomandi eriomandi eset;
33. olemasolu korral eksperdi hinnang eluruumi kohandamise vajaduse kohta.
34. Sotsiaalosakonna teenistuja registreerib taotlused saabumise järjestuses.
35. Kui taotleja jätab koos taotlusega esitamata nõutud andmed või dokumendid või kui taotluses on muid puudusi, määrab sotsiaalosakonna teenistuja taotlejale tähtaja puuduste kõrvaldamiseks. Puuduste tähtajaks kõrvaldamata jätmise korral jäetakse taotlus sotsiaalosakonna poolt läbi vaatamata.
36. Sotsiaalosakonna teenistujal on õigus nõuda lisadokumente, sealhulgas täiendavate hinnapakkumiste esitamist, külastada kohandamist vajavat eluruumi ning teha ettepanekuid säästlikumate lahenduste kasutamiseks, samuti kaasata vajadusel vastava ettevalmistusega linnavalitsuse ja Sotsiaalkindlusameti spetsialiste.
37. Taotluse menetlemise käigus teostab sotsiaalosakonna teenistuja koos ehitus- ja maakorralduse osakonna spetsialistiga kodukülastuse kohandatavasse eluruumi, hinnates kohandamise eesmärki ja inimese toimetulekut liikumisel, hügieenitoimingute teostamisel jne, mille kohta koostatakse kodukülastusakt. Kodukülastusaktile lisatakse ka fotod.
38. Andmete esitamisest keeldumisel, ettenähtud tähtajaks esitamata jätmisel, valeandmete esitamisel, samuti juhul, kui taotleja ei lase sotsiaalosakonna teenistujal oma elukohta kontrollida, võib linnavalitsuse sotsiaalkomisjoni jätta taotlus läbi vaatamata.
39. Sillamäe Linnavalitsuse sotsiaalkomisjon vaatab läbi esitatud dokumendid ja koostab menetlusse võetud taotlustest kronoloogilise järjekorra alusel nimekirja, mille põhjal koostatakse Rahandusministeeriumile esitatav taotlus.
40. Kui taotlusi on esitatud rohkem, kui on määratud kohanduste arv, jäetakse need järjekorda ja menetletakse järgmisel kohanduste tegemise perioodil. Taotleja peab kinnitama eelnevalt eelmisel perioodil esitatud kirjaliku taotluse kohasust.
41. Rahandusministeeriumile taotluse esitamise otsustab Sillamäe Linnavalitsus.
42. **Toetuse määramine**
43. Otsuse toetuse määramise või sellest keeldumise kohta teeb linnavalitsus pärast Rahandusministeeriumilt koondtaotluse rahuldamise otsuse saamist.
44. Kohanduse saajal on õigus saada käesoleva määruse alusel toetust eluruumi kohandamiseks ühel korral.
45. **Kohandamise teostamine**
46. Sotsiaalosakonna juhataja sõlmib kohanduse saajaga toetuse kasutamise lepingu. Lepingus märgitakse:
47. kohandamise eesmärk;
48. tehtavad kohandustööd;
49. tööde tegemise tähtaeg;
50. tööde maksumus vastavalt soodsamale hinnapakkumusele;
51. poolte rahalised kohustused;
52. tööde eest tasumise kord ja tähtajad;
53. osapoolte õigused ja kohustused;
54. muud olulised tingimused.
55. Kohandustööd peavad olema teostatud kooskõlas „Ehitusseadustikuga“ ja lõpetatud kokkulepitud ajal.
56. Pärast tööde teostamist vaatab sotsiaalosakonna teenistuja koos ehitus- ja maakorralduse osakonna spetsialistiga kohandatud eluruumi üle, koostades üleandmise-vastuvõtmise akti koos kohandatud eluruumi fotodega. Märkuste puudumisel allkirjastatakse akt taotleja, töid teostanud tegija, ehitus- ja maakorralduse osakonna spetsialisti ja sotsiaalosakonna teenistuja poolt.
57. **Toetuse maksmine**
58. Toetus makstakse vastavalt kuludokumentidele või töid teostanud tegija poolt esitatud arve alusel.
59. Toetus makstakse tööde tegija pangakontole esitatud arve alusel 30 kalendripäeva jooksul pärast tööde üleandmise-vastuvõtmise akti allkirjastamist.
60. Linnavalitsuse sotsiaalkomisjonil on õigus jätta toetus välja maksmata, kui tööd ei ole teostatud toetuse taotlemisel ja lepingu sõlmimisel esitatud dokumentide kohaselt või ei vasta käesoleva määrusega esitatud nõuetele.
61. Rahandusministeeriumi poolt taotluse rahuldamata jätmise korral hüvitatakse toetuse väljamaksmise kulud linnaeelarvest või riigieelarvest sotsiaalabi osutamiseks linnaeelarvesse eraldatud vahenditest (toetusfondi kaudu eraldatud sotsiaaltoetuste ja teenuste osutamise toetuse vahendid ning raske ja sügava puudega laste abi osutamise toetus). Sel juhul otsustab toetuse määramise ja maksmise linnavalitsus eeldusel, et puuduvad toetuse maksmist välistavad asjaolud.
62. **Järelkontroll ja kohanduse mõju hindamine**

Sotsiaalosakond annab eluruumi kohandamise kohta kogutud ja analüüsitud teabe põhjal hinnangu meetme tegevuse tulemuslikkusele ja elluviimisele. Info kogumiseks on sotsiaalosakonnal õigus teha kohandatud eluruumis vaatlusi, küsitleda kohanduse saajat ja kohandatud eluruumi teisi kasutajaid.

1. **Dokumentide säilitamine**

Sotsiaalosakond säilitab määruse rakendamisel kogutud ja loodud dokumente seaduses sätestatud viisil ja tähtaegadel.

Jelena Koršunova

volikogu esimees

|  |  |
| --- | --- |
| Eelnõu esitaja: | Sillamäe Linnavalitsus, 18.04.2019. a protokoll nr 16 |
| Eelnõu koostaja ja ettekandja: | sotsiaalhoolekande osakonna juhataja Tatjana Bolšakova |
| Kooskõlastused: | linnapea Tõnis Kalberg |
|  | aselinnapea Tatjana Ivanova |
|  | õigusnõunik Deniss Iškin |
|  |  |
| Vastuvõetud määrus saata: | Linnakantselei |